אני מחזיקה משהו ממש עתיק.
הוא עתיק יותר מכל פריט אנושי,
עתיק יותר מהחיים על כדור הארץ,
עתיק יותר מיבשות והאוקיינוסים ביניהם.
זה נוצר לפני ארבעה מיליארד שנים
בימים המוקדמים ביותר של מערכת השמש
בעוד הפלנטות עדיין נוצרו.
הגוש החלוד הזה של ניקל וברזל אולי לא נראה מיוחד,
אבל כשחותכים אותו ...
אתם יכולים לראות שהוא שונה ממתכות על כדור הארץ.
הדוגמה הזו מגלה גבישים מתכתיים שיכולים להווצר רק בחלל החיצון
שם מתכת מותכת יכולה להתקרר ממש לאט,
כמה מעלות כל מליון שנה.
זה היה פעם חלק מעצם גדול בהרבה,
אחד ממליוני שאריות אחרי שהפלנטות נוצרו.
אנחנו קוראים לעצמים האלה אסטרואידים.
אסטרואידים הם השכנים הכי מרובים ועתיקים שלנו.
הגרפיקה הזו מראה אסטרואידים קרובים לכדור הארץ שחגים סביב השמש,
שנראים בצהוב,
ועוברים קרוב למסלול כדור הארץ,
שנראה בכחול.
הגדלים של כדור הארץ, השמש והאסטרואידים הוגזמו בפראות
כך שתוכלו לראות אותם בברור.
צוותים של מדענים ברחבי הגלובוס מחפשים את העצמים האלו,
מגלים חדשים כל יום,
ממפים בקביעות את החלל שקרוב לכדור הארץ.
הרבה מהעבודה הזו ממומנת על ידי נאסא.
אני חושבת על החיפוש אחר אסטרואידים כפרוייקט עבודה ציבורית ענק,
אבל במקום לבנות דרך מהירה, אנחנו ממפים את החלל החיצון,
לבנות ארכיון שישאר במשך דורות.
אלה 1556 האסטרואידים שקרובים לכדור הארץ שהתגלו רק בשנה שעברה.
ואלה כל האסטרואידים הידועים בקרבת כדור הארץ,
שבפעם האחרונה מספרם היה 13,733.
כל אחד צולם, קוטלג
והמסלול שלו סביב השמש נקבע.
למרות שזה משתנה בין אסטרואיד לאסטרואיד,
את המסלולים של רוב האסטרואידים ניתן לחזות לעשרות שנים.
ואת המסלולים של כמה אסטרואידים ניתן לחזות בדיוק מדהים.
לדוגמה, מדענים במעבדה להנעה סילונית
צפו היכן האסטרואיד טוטטיס יהיה ארבע שנים מראש
בטווח של 30 קילומטר.
בארבע השנים האלו,
טוטטיס עבר 8.5 מיליארד קילומטר.
זה דיוק עשרוני
של 0.00000004.
(צחוק)
עכשיו, הסיבה שיש לי פיסת אסטרואיד כזו יפה
היא בגלל, שכמו כל השכנים,
אסטרואידים לפעמים מבקרים באופן לא צפוי.
(צחוק)
לפני שלוש שנים היום,
אסטרואיד קטן התפוצץ מעל העיר צ'ריאבינסק ברוסיה.
העצם הזה היה בערך בקוטר של 18 מטר,
או בערך בגודל של חנות מכלת.
עצמים בגודל זה פוגעים בכדור הארץ כל 50 שנה בערך.
לפני 66 מליון שנה,
עצם גדול בהרבה פגע בכדור הארץ,
וגרם להכחדה המונית.
75 אחוז ממיני הצמחים והחיות אבדו,
כולל, למרבה הצער, הדינוזאורים.
העצם הזה היה בקוטר של 10 קילומטר,
ו 10 קילומטר זה בערך גובה השיוט של 747.
אז בפעם הבאה שאתם במטוס,
קחו מושב חלון, הביטו החוצה ודמיינו סלע כל כך גדול
שנח על הקרקע,
ורק מגרד את קצות הכנפיים.
הוא כל כך רחב שלוקח למטוס דקה שלמה לטוס מעליו.
זה הגודל של האסטרואיד שפגע בכדור הארץ.
זה היה רק במהלך חיי
שאסטרואידים נחשבו לאיום מוחשי לפלנטה שלנו.
ומאז, היה מאמץ ממוקד
לגלות ולקטלג את העצמים האלו.
אני ברת מזל להיות חלק מהמאמץ הזה.
אני חלק מצוות של מדענים שמשתמש בטלסקופ NEOWISE של נאסא.
עכשיו, NEOWISE לא תוכנן לגלות אסטרואידים.
הוא תוכנן להקיף את כדור הארץ ולהביט הרבה מעבר למערכת השמש שלנו
כדי לחפש את הכוכבים הקרים ביותר והגלקסיות הכי מאירות.
והוא עשה זאת היטב במשך אורך חייו המתוכנן של שבעה חודשים.
אבל היום, שש שנים מאוחר יותר, הוא עדיין ממשיך.
שינינו את יעודו לגלות ולחקור אסטרואידים.
ולמרות שהוא רובוט חלל קטן נפלא,
היום הוא סוג של כמו מכונית משומשת.
החומר שמשמש לקרר את החיישנים שלו נגמר מזמן,
אז אנחנו מתבדחים שהמזגן שלו מקולקל.
יש לו מליון וחצי קילומטר על השעון,
אבל הוא עדיין עובד מעולה
ולוקח תמונה של השמיים באמינות כל 11 שניות.
הוא צילם 23 תמונות מאז שהתחלתי לדבר איתכם.
אחת הסיבות ש NEOWISE הוא בעל ערך כה רב
היא שהוא רואה את השמיים באינפרה אדום תרמי.
זה אומר שבמקום לראות את אור השמש שאסטרואידים מחזירים,
NEOWISE רואה את החום שהם פולטים.
זו יכולת חיונית מאחר וכמה אסטרואידים הם כהים כמו פחם
ויכולים להיות די קשים לזיהוי עם טלסקופים אחרים.
אבל כל האסטרואידים, בהירים או כהים, זורחים בעצמה עבור NEOWISE.
אסטרונומים משתמשים בכל שיטה לרשותם
כדי לגלות ולחקור אסטרואידים.
ב 2010, אבן דרך הסטורית הושגה.
הקהילה, יחד, גילתה יותר מ-90 אחוז מהאסטרואידים
שגדולים יותר מקילומטר --
עצמים שמסוגלים להרס אדיר על כדור הארץ.
אבל העבודה עדיין לא הסתיימה.
עצם בקוטר 140 מטר או יותר יכול להשמיד מדינה בגודל בינוני.
עד עכשיו, גילינו רק 25 אחוז מאלה.
אנחנו חייבים להמשיך לחפש בשמיים אחר אסטרואידים קרובים לכדור הארץ.
אנחנו המין היחיד שמסוגל להבין חשבון
או לבנות טלסקופים.
אנחנו יודעים איך לגלות את העצמים האלה.
זו האחריות שלנו.
אם היינו מגלים אסטרואיד מסוכן עם אזהרה מוקדמת משמעותית,
נוכל להזיז אותו מהדרך.
בניגוד לרעידות אדמה, הוריקנים או התפרצויות געשיות,
פגיעת אסטרואיד ניתן לחזות בדיוק
ולמנוע.
מה שאנחנו צריכים לעשות עכשיו זה למפות את החלל שקרוב לכדור הארץ.
אנחנו חייבים להמשיך לחפש בשמיים.
תודה לכם.
(מחיאות כפיים)